इस सृष्टि की उत्पत्ति भगवान शिव की कृपा से हुई और यह शिव में ही विलीन हो जाएगी। देवों के देव महादेव और माता पार्वती के विवाह को लेकर कई पौराणिक कथाएं हैं। उत्तराखंड के रुद्रप्रयाग में त्रियुगीनारायण नामक मंदिर है। पौराणिक महत्व वाले इस मंदिर से भी ऐसी ही मान्यता जुड़ी हुई है। इस मंदिर में सदियों से अग्नि प्रज्ज्वलित है। कहा जाता है कि इसी अग्नि के समक्ष भगवान शिव और देवी पार्वती ने फेरे लिए थे।